
ประกาศองค์การบริหารส่วนตำบลท้องลำเจียก
เรื่อง  รับสมัครบุคคลเพื่อสรรหาและเลือกสรรเป็นพนักงานจ้างทั่วไป


ด้วย  องค์การบริหารส่วนตำบลท้องลำเจียก  อำเภอเชียรใหญ่  จังหวัดนครศรีธรรมราช  มีความประสงค์จะดำเนินการสรรหาและเลือกสรรบุคคลเป็นพนักงานจ้างทั่วไป  ตำแหน่งปฏิบัติหน้าที่ดูแลเด็ก (ผู้ดูแลเด็ก) จำนวน  ๑  อัตรา  

อาศัยอำนาจ  ตามประกาศคณะกรรมการพนักงานส่วนตำบลจังหวัดนครศรีธรรมราช  เรื่อง  หลักเกณฑ์เกี่ยวกับพนักงานจ้าง  ลงวันที่  ๒๖  กรกฎาคม  ๒๕๔๗  หมวด ๔  องค์การบริหารส่วนตำบลท้องลำเจียก  จึงประกาศสรรหาและเลือกสรรบุคคลเป็นพนักงานจ้างทั่วไป  รายละเอียดดังต่อไปนี้
1.  ตำแหน่งที่รับสมัคร และค่าตอบแทนที่จะได้รับ  


     -  พนักงานจ้างทั่วไป  ตำแหน่งปฏิบัติหน้าที่ดูแลเด็ก (ผู้ดูแลเด็ก)  จำนวน  ๑  อัตรา


อัตราค่าตอบแทนเดือนละ ๙,๐๐๐ บาท 
2. หน้าที่และความรับผิดชอบ  ลักษณะงานที่ปฏิบัติ  คุณสมบัติสำหรับตำแหน่ง  และความรู้
ความสามารถที่ต้องการ 


หน้าที่และความรับผิดชอบ


รับผิดชอบเป็นผู้ช่วยครูผู้ดูแลเด็ก  ปฏิบัติหน้าที่ในศูนย์พัฒนาเด็กเล็กองค์การบริหารส่วนตำบลท้องลำเจียก  สังกัดองค์การบริหารส่วนตำบลท้องลำเจียก  ดูแลความเรียบร้อย  ความปลอดภัยของเด็กเล็ก   สอนให้เด็กมีพัฒนาการตามวัย  ช่วยจัดทำแผนพัฒนาศูนย์พัฒนาเด็กเล็ก  และ/หรือปฏิบัติหน้าที่อื่นตามที่ได้รับมอบหมาย
ลักษณะงานที่ปฏิบัติ 

ช่วยดูแลเด็ก  เลี้ยงดูเด็ก  อบรมเลี้ยงดูเด็กก่อนประถมศึกษา  ให้มีความรู้  ความคิด  ความประพฤติ  ความพร้อมและจัดแนวประสบการณ์ให้เด็กมีความพร้อมที่สอดคล้องกับพัฒนาการของเด็ก  และปฏิบัติหน้าที่อื่นที่เกี่ยวข้อง  และ/หรือปฏิบัติหน้าที่อื่นตามที่ได้รับมอบหมาย
คุณสมบัติเฉพาะตำแหน่ง 


ได้รับประกาศนียบัตรวิชาชีพ (ปวช.)  หรือเทียบได้ไม่ต่ำกว่านี้ทุกสาขา  และมีความรู้ความสามารถในการปฏิบัติหน้าที่
ความรู้ความสามารถที่ต้องการ

1. สามารถดูแล  เลี้ยงดูเด็กเล็กได้ 
2. สามารถจัดประสบการณ์ให้สอดคล้องกับพัฒนาการของเด็กได้
๓.  มีความรู้  ความสามารถ  เกี่ยวกับตำแหน่งผู้ดูแลเด็ก
/3.  ระยะ...
-2-
๓.  ระยะเวลาการจ้าง


ระยะเวลาการจ้าง  คราวละไม่เกิน  1  ปี  องค์การบริหารส่วนตำบลท้องลำเจียกอาจพิจารณาต่อสัญญาจ้างโดยจะพิจารณาจากผลการประเมินผลการปฏิบัติงานมาประกอบ  ทั้งนี้ตามความเหมาะสมและจำเป็นขององค์การบริหารส่วนตำบล
๔.  คุณสมบัติและลักษณะต้องห้ามของผู้สมัครเข้ารับการสรรหา
ผู้สมัครจะต้องมีคุณสมบัติทั่วไปและไม่มีลักษณะต้องห้ามเบื้องต้น ดังต่อไปนี้

(๑)  มีสัญชาติไทย

(๒)  มีอายุไม่ต่ำกว่า  ๑๘  ปีบริบูรณ์  และไม่เกิน  ๖๐  ปีบริบูรณ์  (นับถึงวันปิดรับสมัคร)

(๓)  เป็นผู้เลื่อมใสในการปกครองระบอบประชาธิปไตย  อันมีพระมหากษัตริย์ทรงเป็นประมุข  ตามรัฐธรรมนูญแห่งราชอาณาจักรไทยด้วยความบริสุทธิ์ใจ

(๔)  ไม่เป็นผู้มีร่างกายทุพพลภาพจนไม่สามารถปฏิบัติหน้าที่ได้  ไร้ความสามารถหรือจิต        ฟั่นเฟือน  ไม่สมประกอบ  หรือเป็นโรคตามที่คณะกรรมการกลางพนักงานส่วนตำบล (ก.อบต.) กำหนด ดังนี้
(ก)  โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม
(ข)  วัณโรคในระยะอันตราย
(ค)  โรคเท้าช้างในระยะที่ปรากฏอาการเป็นที่รังเกียจแก่สังคม
(ง)  โรคติดยาเสพติดให้โทษ
(จ)  โรคพิษสุราเรื้อรัง
(๕)  ไม่เป็นผู้อยู่ในระหว่างถูกสั่งให้พักราชการ  หรือถูกสั่งให้ออกจากราชการไว้ก่อนตามมาตรฐานทั่วไป  หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล  ตามกฎหมาย ว่าด้วยระเบียบบริหารงานบุคคลส่วนท้องถิ่น  หรือตามกฎหมายอื่น
       

(๖)  ไม่เป็นผู้บกพร่องในศีลธรรมอันดี  จนเป็นที่รังเกียจของสังคม
       

(๗)  ไม่เป็นบุคคลล้มละลาย
       

(๘)  ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญา  เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
(๙)  ไม่เป็นผู้เคยถูกลงโทษให้ออก  ปลดออก  หรือไล่ออกจากราชการ  รัฐวิสาหกิจ  หรือหน่วยงานอื่นของรัฐ


(๑๐)  ไม่เป็นผู้เคยกระทำการทุจริตในการสอบเข้ารับราชการ
หมายเหตุ  ผู้ที่ผ่านการสรรหาและเลือกสรรในวันที่ทำสัญญาจ้าง  จะต้องไม่เป็นผู้ดำรงตำแหน่งทางการเมือง  กรรมการพรรคการเมือง  เจ้าหน้าที่ในพรรคการเมือง  ผู้บริหารท้องถิ่น  คณะผู้บริหารท้องถิ่น สมาชิกสภาท้องถิ่น  ข้าราชการหรือลูกจ้างส่วนราชการ  พนักงานหรือลูกจ้างของหน่วยงานอื่นของรัฐ  รัฐวิสาหกิจ หรือพนักงานหรือลูกจ้างของส่วนราชการส่วนท้องถิ่น
    ๕. ค่าธรรมเนียมการรับสมัคร
  
ผู้สมัคร ต้องเสียค่าธรรมเนียมการสมัคร  จำนวน  ๑๐๐  บาท  (ค่าธรรมเนียมการสมัครจะไม่จ่ายคืนให้ไม่ว่ากรณีใด ๆ)

๖.  วัน  เวลา  และสถานที่รับสมัครเข้ารับการสรรหา
     ผู้สนใจสมัคร  ขอรับและยื่นใบสมัครด้วยตนเองได้ที่  สำนักงานปลัดองค์การบริหารส่วนตำบล องค์การบริหารส่วนตำบลท้องลำเจียก  อำเภอเชียรใหญ่  จังหวัดนครศรีธรรมราช  ระหว่างวันที่ ๓  - ๑๑  กุมภาพันธ์  ๒๕๕๙  ในวันและเวลาราชการ (๐๘.๓๐ - ๑๖.๓๐ น.) โทรศัพท์ ๐ ๗๕๓๘ ๖๒๑๗
/๗. เอกสาร...
-๓-
๗.  เอกสารและหลักฐานที่ใช้สมัคร
   
ผู้สมัครต้องกรอกใบสมัครด้วยตนเอง  โดยกรอกรายละเอียดในใบสมัครให้ถูกต้องและครบถ้วน  พร้อมเอกสารยื่นต่อองค์การบริหารส่วนตำบลท้องลำเจียก  ดังนี้
๗.๑  รูปถ่ายหน้าตรงไม่สวมหมวกและไม่ใส่แว่นตาดำ  ขนาด  ๑  นิ้ว  ถ่ายครั้งเดียวกันไม่เกิน  ๑ ปี  (นับถึงวันปิดรับสมัคร)  จำนวน  ๓  รูป
๗.๒  สำเนาทะเบียนบ้าน  จำนวน  ๑  ฉบับ
๗.๓  สำเนาบัตรประจำตัวประชาชน  จำนวน  ๑  ฉบับ
๗.๔ ใบรับรองแพทย์ปริญญา  ซึ่งแสดงว่าไม่เป็นโรคที่ต้องห้ามตามประกาศที่คณะกรรมการกลางพนักงานส่วนตำบลกำหนด  ออกให้ไม่เกิน  ๑  เดือน  นับแต่วันที่ตรวจร่างกาย  จำนวน  ๑  ฉบับ
๗.๕  สำเนาวุฒิการศึกษา  หรือสำเนาระเบียนแสดงผลการเรียนอย่างใดอย่างหนึ่งที่แสดงว่าเป็นผู้มีคุณวุฒิการศึกษาตรงตามคุณสมบัติเฉพาะตำแหน่งที่สมัครสอบ  โดยจะต้องสำเร็จการศึกษาและได้รับการอนุมัติภายในวันที่ปิดรับสมัคร  จำนวน  ๑  ฉบับ
๗.๖  สำเนาหลักฐานการผ่านการเกณฑ์ทหาร  กรณีผู้สมัครเพศชาย  จำนวน  ๑  ฉบับ 

๗.๗  เอกสารอื่น ๆ  เช่น  หนังสือรับรองการปฏิบัติงาน  สำเนาทะเบียนสมรส  หรือหลักฐาน
การเปลี่ยนชื่อ–ชื่อสุกล (ถ้ามี)


ผู้สมัครจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป  และคุณสมบัติเฉพาะสำหรับตำแหน่งที่สมัครตรงตามที่ประกาศรับสมัคร  กรณีที่มีความผิดพลาดอันเกิดจากผู้สมัครกรอกเอกสารหลักฐานการสมัคร  หรือยื่นเอกสารไม่ครบถ้วน  จะถือว่าเป็นผู้ขาดคุณสมบัติในการสมัครเข้ารับการสรรหาและเลือกสรร และหากมีการปลอมแปลงเอกสารที่ใช้สมัครจะถูกดำเนินคดีตามกฎหมาย  หากตรวจสอบภายหลังพบว่าเป็นผู้มีคุณสมบัติไม่ครบถ้วนตามที่กำหนด องค์การบริหารส่วนตำบลท้องลำเจียกจะถือว่าเป็นผู้ขาดคุณสมบัติในการเข้ารับการสรรหาและเลือกสรร  และไม่มีสิทธิได้รับการแต่งตั้งเป็นพนักงานจ้างโดยจะปิดประกาศไว้  ณ  ที่ทำการองค์การบริหารส่วนตำบลท้องลำเจียก

๘.  วัน เวลา เลือกสรร
            
  ๘.๑  กำหนดสอบข้อเขียน  ในวันที่  ๑๖  กุมภาพันธ์  ๒๕๕๙  เวลา ๙.๐๐-๑๒.๐๐ น.

                  ๘.๒  กำหนดสอบสัมภาษณ์  ในวันที่  ๑๖  กุมภาพันธ์  ๒๕๕๙  เวลา ๑๔.๐๐ น. เป็นต้นไป

          องค์การบริหารส่วนตำบลท้องลำเจียก  ไม่อนุญาตให้ผู้มาสายเกิน  ๑๕  นาที  เข้าห้องสอบและ          ผู้เข้าสอบจะต้องนำบัตรประจำประชาชนและบัตรประจำตัวสอบมาแสดงในวันสอบ

๙.  ประกาศผลการเลือกสรร  ในวันที่  ๑๗  กุมภาพันธ์  ๒๕๕๙  โดยจะปิดประกาศไว้  ณ                  ที่ทำการองค์การบริหารส่วนตำบลท้องลำเจียก

๑๐.  หลักสูตรและวิธีการเลือกสรร กำหนดการเลือกสรรโดยวิธีวิธีการสอบข้อเขียน และการสัมภาษณ์

       ๑๐.๑  ภาคความรู้ความสามารถทั่วไป (ภาค ก)  โดยวิธีสอบข้อเขียน (ปรนัย) 
จำนวน  ๑๐๐  ข้อ  คะแนนเต็ม  ๑๐๐  คะแนน  
· พระราชบัญญัติสภาตำบลและองค์การบริหารส่วนตำบล  พ.ศ. 2537  แก้ไขเพิ่มเติมถึงฉบับที่ ๖  พ.ศ. 25๕๒
· พระราชบัญญัติระเบียบบริหารงานบุคคลส่วนท้องถิ่น  พ.ศ. 2542
· พระราชบัญญัติข้อมูลข่าวสารของทางราชการ  พ.ศ. 2540 
/- ระเบียบ...
-๔-

· ระเบียบสำนักนายกรัฐมนตรีว่าด้วยงานสารบรรณ  พ.ศ. 2526

       -     ความรู้ความสามารถทั่วไป เกี่ยวกับเหตุการณ์บ้านเมือง, เศรษฐกิจและสังคม


-    ความรู้ทางคณิตศาสตร์, ภาษาไทย, ความรู้ความสามารถรอบตัว
     

๑๐.๒  ภาคความรู้ความสามารถที่ใช้เฉพาะตำแหน่ง (ภาค ข)  โดยวิธีสอบข้อเขียน (ปรนัย) จำนวน  ๑๐๐  ข้อ  คะแนนเต็ม ๑๐๐ คะแนน
-    ความรู้เกี่ยวกับการดูแลเด็กอายุ ๒-5 ปี
· ความรู้เกี่ยวกับการพัฒนาการของเด็ก
· มาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่น
-    ความรู้ที่เกี่ยวกับข้องกับตำแหน่ง


    
๑๐.๓  ภาคความเหมาะสมกับตำแหน่ง (ภาค ค)  โดยวิธีสอบสัมภาษณ์                         คะแนนเต็ม ๑๐๐ คะแนน


ประเมินบุคคลโดยประเมินจากประวัติส่วนตัว ประวัติการศึกษา ประวัติการทำงาน พฤติกรรมที่ปรากฏทางอื่นของผู้เข้าสอบจากการสอบสัมภาษณ์เพื่อพิจารณาความเหมาะสมในด้านต่าง ๆ เช่น ความรู้ที่อาจใช้เป็นประโยชน์ในการปฏิบัติหน้าที่ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ คุณธรรมและจริยธรรม การปรับตัวเข้ากับผู้ร่วมงาน รวมทั้งสังคมและสิ่งแวดล้อม ความคิดริเริ่ม สร้างสรรค์ ปฏิภาณ           ไหวพริบและบุคลิกภาพอย่างอื่น และสมรรถนะที่จำเป็นของตำแหน่ง


๑๑.  เกณฑ์การตัดสิน


 การตัดสินว่าผู้ใดเป็นผู้ผ่านการเลือกสรรให้ถือเกณฑ์ว่าต้องเป็นผู้สอบได้คะแนนไม่ต่ำกว่า          ร้อยละ ๖๐
๑๒.  เกณฑ์การตัดสินและการขึ้นบัญชีผู้ผ่านการเลือกสรร

      ๑๒.๑  ผู้ที่จะถือว่าเป็นผู้ผ่านการเลือกสรร  จะต้องได้คะแนนรวมไม่ต่ำกว่าร้อยละ ๖๐  ของการประเมินแต่ละด้าน  โดยจะเรียงลำดับคะแนนจากมากไปหาน้อย
       ๑๒.๒  กรณีที่มีผู้สอบได้คะแนนรวมทั้ง ๓ ภาคเท่ากัน  ให้พิจารณาคะแนนสอบภาคความรู้ความสามารถเฉพาะตำแหน่ง (ภาค ข)  มากกว่าเป็นผู้อยู่ในลำดับที่สูงกว่า  ถ้าได้คะแนนภาคความรู้ความสามารถที่ใช้เฉพาะสำหรับตำแหน่งมากกว่าเป็นผู้อยู่ในลำดับที่สูงกว่า  ถ้าได้คะแนนภาคความรู้ความสามารถที่ใช้เฉพาะสำหรับตำแหน่ง (ภาค ข)  เท่ากัน  ให้พิจารณาคะแนนจากภาคความรู้ความเหมาะสมกับตำแหน่ง (ภาค ค)  และความรู้ความสามารถทั่วไป (ภาค ก)  ตามลำดับ  และถ้าคะแนนเท่ากัน  ๓  ภาค  ให้พิจารณาตามลำดับที่ของผู้สมัครก่อนเป็นผู้อยู่ในลำดับที่สูงกว่า  การตัดสินขององค์การบริหารส่วนตำบลท้องลำเจียกถือเป็นที่สุด

       ๑๑.๒  องค์การบริหารส่วนตำบลท้องลำเจียกจะประกาศบัญชีรายชื่อผู้ผ่านการสรรหาไว้ไม่เกิน        ๑ ปี นับแต่วันที่มีการประกาศผล
๑๒. การทำสัญญาจ้างและระยะเวลาการจ้าง



๑๒.๑  การทำสัญญาจ้าง



          องค์การบริหารส่วนตำบลท้องลำเจียก จะเรียกตัวผู้ผ่านการเลือกสรร ตามลำดับที่          ที่ได้ประกาศขึ้นบัญชีไว้  มาทำสัญญาจ้างกับองค์การบริหารส่วนตำบลท้องลำเจียก  จะต้องได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราชแล้วเท่านั้น  หากตรวจสอบพบภายหลังว่าผู้ผ่านการเลือกสรร  เป็นผู้ขาดคุณสมบัติหรือคุณสมบัติไม่ตรงตามที่กำหนด  องค์การบริหารส่วนตำบลท้องลำเจียก  อาจถอนรายชื่อผู้นั้นออกจากบัญชีผู้ผ่านการเลือกสรร
/๑๒.๒ ระยะ...
-๕-


๑๒.๒  ระยะเวลาการจ้าง  


ระยะเวลาการจ้างคราวละ ไม่เกิน ๑ ปี องค์การบริหารส่วนตำบลท้องลำเจียก           อาจพิจารณาต่อสัญญาจ้างโดยจะพิจารณาจากผลการประเมินผลการปฏิบัติงานมาประกอบ ทั้งนี้ ตามความเหมาะสมและความจำเป็นขององค์การบริหารส่วนตำบล

จึงประกาศให้ทราบโดยทั่วกัน


ประกาศ  ณ  วันที่  ๒๖  มกราคม  พ.ศ. ๒๕๕๙





(ลงชื่อ)     วุฒิชัย  อรชร


(นายวุฒิชัย  อรชร)



นายกองค์การบริหารส่วนตำบลท้องลำเจียก
